CELEX: 31988D0132
Language: el
Date: 1988-02-12 00:00:00
Title: 88/132/ΕΟΚ: Απόφαση της Επιτροπής της 12ης Φεβρουαρίου 1988 που χορηγεί στο Λουξεμβούργο μια δεύτερη μερίδα πιστώσεων που καταλογίζονται στο οικονομικό έτος 1988 για τη χορήγηση τροφίμων που προέρχονται από τα αποθέματα της παρεμβάσεως στους οργανισμούς που ορίζονται για τη διανομή τους στους απόρους της Κοινότητας

Avis juridique important

|

31988D0132

88/132/ΕΟΚ: Απόφαση της Επιτροπής της 12ης Φεβρουαρίου 1988 που χορηγεί στο Λουξεμβούργο μια δεύτερη μερίδα πιστώσεων που καταλογίζονται στο οικονομικό έτος 1988 για τη χορήγηση τροφίμων που προέρχονται από τα αποθέματα της παρεμβάσεως στους οργανισμούς που ορίζονται για τη διανομή τους στους απόρους της Κοινότητας  

Επίσημη Εφημερίδα αριθ. L 064 της 10/03/1988 σ. 0033 - 0033

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Φεβρουαρίου 1988  που χορηγεί στο Λουξεμβούργο μια δεύτερη μερίδα πιστώσεων που καταλογίζονται στο οικονομικό έτος 1988 για τη χορήγηση τροφίμων που προέρχονται από τα αποθέματα της παρεμβάσεως στους οργανισμούς που ορίζονται για τη διανομή τους στους απόρους της Κοινότητας  (88/132/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3730/87 του Συμβουλίου της 10ης Δεκεμβρίου 1987 που καθορίζει τους γενικούς κανόνες για τη παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στα πιο άπορα άτομα της Κοινότητας (1),  τον κανονισμό (ΕΟΚ) αριθ. 3744/87 της Επιτροπής της 14ης Δεκεμβρίου 1987 που καθορίζει τους λεπτομερείς κανόνες για τη χορήγηση τροφίμων που προέρχονται από τα αποθέματα παρεμβάσεως στους οργανισμούς που έχουν ορισθεί για τη διανομή τους στους απόρους της Κοινότητας (2), και ιδίως το άρθρο 10,  Εκτιμώντας:  ότι η Επιτροπή με την απόφαση 88/37/ΕΟΚ (3) χορήγησε στο Λουξεμβούργο μια πρώτη μερίδα πιστώσεων που καταλογίστηκαν στο οικονομικό έτος 1988 για τη χορήγηση τροφίμων προερχομένων από τα αποθέματα της παρεμβάσεως στις οργανώσεις που ορίστηκαν για να τα διανείμουν στους απόρους της Κοινότητας·  ότι το Λουξεμβούργο ζήτησε, στις 8 Φεβρουαρίου 1988, από την Επιτροπή να του επιτρέψει να συνεχίσει τη δράση αυτή στο έδαφός του και ότι το Λουξεμβούργο υπέδειξε τις ποσότητες των προϊόντων που επιθυμεί να διανείμει· ότι είναι επιθυμητό να δοθεί ευνοϊκή συνέχεια σ' αυτή την αίτηση·  ότι η Επιτροπή, για την εκπόνηση της παρούσας απόφασης, έχει πάρει σύμφωνα με τις διατάξεις του άρθρου 1 παράγραφος 4 του κανονισμού (ΕΟΚ) αριθ. 3744/87 τη γνώμη των κυριοτέρων οργανώσεων που γνωρίζουν καλά τα προβλήματα των απόρων της Κοινότητας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Μια δεύτερη μερίδα πιστώσεων που αναφέρονται στο άρθρο 10 του κανονισμού (ΕΟΚ) αριθ. 3744/87 χορηγείται ως εξής:  Λουξεμβούργο: 10 000 ECU  2. Λαμβάνοντας υπόψη το ανώτατο όριο που αναφέρεται στην παράγραφο 1, οι ποσότητες των ακολούθων προϊόντων μπορούν να αποσυρθούν από την παρέμβαση για να διανεμηθούν στο Λουξεμβούργο:  - έως 13,5 τόνοι μαλακού σίτου,  - έως 2,0 τόνοι βουτύρου.  3. Οι αποσύρσεις που μνημονεύονται στην παράγραφο 2 μπορούν να πραγματοποιηθούν από τις 15 Φεβρουαρίου 1988.  Άρθρο 2  Όταν γίνουν γνωστές οι ανάγκες, θα θεσπιστούν άλλες αποφάσεις όσον αφορά τη χορήγηση των πιστώσεων σ' όλα τα κράτη μέλη, συμπεριλαμβανομένης της χορηγήσεως συμπληρωματικών πιστώσεων στο Λουξεμβούργο.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 12 Φεβρουαρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 352 της 15. 12. 1987, σ. 1.  (2) ΕΕ αριθ. L 352 της 15. 12. 1987, σ. 33.  (3) ΕΕ αριθ. L 20 της 26. 1. 1988, σ. 35.